Yijing

Die Yijing (易, ou transliterasie: I Tsjing), of Boek van veranderinge, is van Chinese oorsprong en het 'n drastiese invloed op die Chinese kulturele geskiedenis gehad. Die meer korrekte vertaling van "verandering" is "probleme", oftewel "ontwrigtende verandering". Die boek help iemand om in balans met die natuur te kom deur 'n verandering te bestuur. In teenstelling met hedendaagse boeke is die Yijing nie 'n boek wat van voor tot agter gelees kan word nie. Dit word beskou as verteenwoordigend van 'n wysgeer waarmee daar in gesprek getree word deur middel van 'n bepaalde metode van bevraagtekening. 

Die boek bestaan uit 'n stelsel van 64 heksagramme. 'n Heksagram bestaan uit ses horisontale vaste en/of gebroke lyne wat opmekaargestapel is. Hierdie lyne word van onder na bo benoem, dit wil sê na die onderste lyn word verwys as nommer 1, na die tweede lyn as nommer 2, ens. tot by die boonste lyn as nommer 6. Die lyne in 'n heksagram verteenwoordig bepaalde situasies waarin 'n persoon homself kan bevind in terme van die Chinese jin en jang-filosofie. 'n Lyn kan beskryf word as stabiel of veranderend; dus is daar vier lyne in die heksagram:

 Lêer:TXJ 11.svg  Lug  ou jang  太陽 Lêer:TXJ 12.svg  Vuur  jong jang  少陽 Lêer:TXJ 21.svg  Water   jong jin  少陰Lêer:TXJ 22.svg  Aarde  ou jin  太陰

'n Heksagram bestaan uit twee trigramme, wat elk bestaan uit drie horisontale vaste en/of gebroke lyne. Die twee trigramme word op mekaar geplaas; die onderste trigram verteenwoordig die interne situasie en die boonste een voorspel die eksterne situasie. Sodoende verskaf 'n enkele heksagram 'n perspektief op beide die interne en eksterne aspekte van 'n probleem. Een heksagram verander in 'n ander deurdat die lyne waaruit dit bestaan, van vas na gebroke of omgekeerd verander. Teoreties kan enige heksagram in enige ander een verander. Die heksagramme word in 'n bepaalde genommerde volgorde geplaas. Dié van die Yijing bestaan uit pare waar 'n onewegetalheksagram (x) 'n paar vorm met die opvolgende ewegetalheksagram (x+1). 'n Heksagram se gepaarde heksagram is die omgekeerde ekwivalent van die oorspronklike heksagram. Die gepaarde heksagram word dus verkry deur lyn 1 te plaas in lyn 6 se plek, lyn 2 in lyn 5 se plek, lyn 3 in lyn 4 se plek, lyn 4 in lyn 3 se plek, lyn 5 in lyn 2 se plek en laastens lyn 6 in lyn 1 se plek. Die onewegetalheksagram verteenwoordig die aspirasie van 'n situasie terwyl die ewegetalheksagram die voleinding van 'n situasie voorstel. Heksgramme se betekenis moet in konteks van hul rol in die heksagrampaar verstaan word. 

Daar is agt trigramme, elk met 'n unieke interpretasie van 'n versameling betekenisse. 

 Beeld   Naam   Eienskap   Verbeeld as   Gesinslid Lêer:Trigramme2630 ☰.svg  qian  Krag  Hemel  Vader Lêer:Trigramme2637 ☷.svg  kun  Toewyding   Aarde  Moeder Lêer:Trigramme2633 ☳.svg  zhen  Bewing  Donnerslag   Oudste seun Lêer:Trigramme2635 ☵.svg  kan  Gevaar  Water  Middelste seun Lêer:Trigramme2636 ☶.svg  gen  Rus  Berg  Jongste seun Lêer:Trigramme2634 ☴.svg  xun  Deurbraak   Wind  Oudste dogter Lêer:Trigramme2632 ☲.svg  li  Beligting  Vuur  Middelste dogter Lêer:Trigramme2631 ☱.svg  dui  Blydskap  Meer  Jongste dogter

Kategorie:Religie in China
Kategorie:Filosofie